रूप कंवर

रूपकुवर्बा कंवर (1969 – 4 सितम्बर 1987) भारतीय राजपूत महिला थीं, जिन्होंने भारत के राजस्थान के सीकर जिले के दिवराला गांव में स्वयं को सती करने को मजबूर किया। सती प्रथा एक ऐसी प्रथा है जिसमें महिला स्वयं का आत्मदाह कर लेती हैं। सती होने के समय वो 18 वर्ष की थी और आठ महीने पहले ही माल सिंह शेखावत के साथ उसका विवाह हुआ था। 3 सितम्बर 1987 को (सती होने से एक दिन पहले) ही उनके पति की 24 वर्ष की आयु में मृत्यु हो गई थी और उनकी कोई संतान नहीं थी।

 निधन 
रूप कंवर को उनके पति की चिता पर जिंदा जला दिया गया था। इसमें हजारों लोगों ने भाग लिया। उनकी मृत्यु के बाद, रूप कंवर को सती माता (या शुद्ध माँ) के रूप में सम्मानित किया गया। इस मौत से देश के विभिन्न हिस्सों में सार्वजनिक रूप से आक्रोश उत्पन्न होने लगा। इस तरह की घटनाओं पर रोकथाम के लिए पहले राज्य स्तर पर रोक लगाने के लिए कानूनी तैयारियाँ आरम्भ हुई। इसके बाद  केन्द्र सरकार ने भी सती (रोकथाम) अधिनियम आयोग का गठन किया।

 समाचार रिपोर्ट 
प्रारम्भिक आधिकरिक रिकॉर्ड और प्रत्यक्षदर्शियों के अनुसार रूपकंवर ने सती होने क निर्णय स्वैच्छिक था, इसके गवाह के रूप में दोस्त, परिवारजन और ग्रामीण लोग थे। कुछ समाचार रिपोर्टों का दावा है कि कंवर को वहाँ उपस्थित अन्य लोगों ने मौत चुनने के लिए मजबूर किया था।

 आरोप पत्र 
शुरूआती पूछताछ के आधार पर 45 लोगों पर उनकी मृत्यु का आरोप लगाया गया। सन् 2019 तक इनमें से 25 लोगों को नवंबर 2004 में बरी कर दिया गया था। छः लोग अब जीवित नहीं हैं और पांच को भगोड़ा घोषित किया गया था। नौ लोग मुकदमे का सामना कर रहे हैं। बाद में विस्तृत जाँच होने के कारण कार्यक्रम में भाग लेने वाले दिवराला गांव के  बड़ी संख्या में लोगों की गिरफ्तारी हुई। ऐसा कहा जाता है कि रूप कंवर के ससुर सुमेर सिंह और तीन अन्य रिश्तेदारों पर हत्या और आत्महत्या के लिए उकसाने के आरोप लगे।

आखिरकार राज्य के राजनेताओं सहित 11 लोगों पर सती के महिमामंडन का आरोप लगा। 31 जनवरी 2004 को जयपुर की एक विशेष अदालत ने मामले के सभी 11 आरोपियों को बरी कर दिया। अन्य 8 लोगों को भी सबूतों के अभाव में बरी कर दिया।

 सन्दर्भ 

श्रेणी:१९८७ में निधन
श्रेणी:1969 में जन्मे लोग